<classify> Akizungumza na gazeti hili kwa njia ya simu, kocha huyo alisema katika michezo ya Ligi Kuu ambayo huwa haimpi shida ni pamoja wanapokutana na Wekundu hao wa Msimbazi, Kariakoo jijini Dar es Salaam.Shime alisema wanaichukulia Simba kama zilivyo timu nyingine katika ligi hiyo wala hawana sababu ya kuiogopa na kuahidi wanatarajia kushinda mchezo huo ili kuendelea kujiweka katika mazingira mazuri kwenye msimamo.Tunawaheshimu sana Simba kama timu kongwe hasa katika Ligi Kuu, lakini hicho sio kigezo kwetu cha kutoibuka na ushindi katika mchezo wetu wa kesho leo, alisema Shime.Aliongeza kuwa mapungufu yaliyojitokeza katika mchezo wa kwanza dhidi ya Ndanda FC ya Mtwara wameyafanyia kazi na wanategemea kuutumia vyema uwanja wao wa nyumbani kujipatia pointi tatu leo.Aliwataka mashabiki wa Mgambo wajitokeze kwa wingi kuishangilia timu yao ili ifanye.Akizungumzia morali ya wachezaji kuelekea mchezo huo, Shime alisema pamoja na kuwepo na wachezaji ambao ni majeruhi, lakini wapo ambao atawatumia na watafanikiwa kuleta ushindi kwenye timu.Alisema anajua wapinzani wao watakuja na kutaka kulipiza kisasi cha kuwafunga mabao 2-0 katika mchezo wa Ligi Kuu msimu uliopita, lakini wamejiandaa kukabiliana na upinzani huo.Simba ambayo Jumamosi iliyopita ilivunja mwiko wa kutoshinda kwenye Uwanja wa Mkwakwani kwa kipindi kirefu, ilianza vyema ligi hiyo kwa kuifunga African Sports bao 1-0 lililofungwa na Mganda Hamisi Kiiza.Kwa upande wa Mgambo JKT, walianza ligi kwa kulazimishwa kutoka sare ya kufungana bao 1-1 na Ndanda Fc ya Mtwara kwenye Uwanja wa Nangwanda Sijaona na hivyo kujipatia pointi moja.  <topic>: michezo 